Maiatz (aldizkaria)

Aldizkaria Maiatz Sortze urtea 1982 Mota Literatura Saltzen den lurraldea Euskal Herria  Editatzen den hiria Baiona Hizkuntza Euskara Maiztasuna zehaztugabea Argitaratzea  Argitaletxea Maiatz aldizkaria Inprimategia  Ekoizpena  Zuzendaria Lucien Etxezaharreta Kontakturako bidea  ISSN 0231-1558 

"Maiatz" euskaraz argitaratutako aldizkaria da, literatura arloan diharduena. Ipar Euskal Herriko idazleen lanek osatzen dute eduki gehiena, mugaz bertzaldekoenak eta itzulitako atzerritarrenak ere agertzen badira ere.
1982ko otsailean kaleratu zen Maiatz aldizkariko lehen alea. Piarres Xarriton, Itxaro Borda, Lucien Etxezaharreta eta Aurelia Arkotxa ditugu sortzaileen artean. Iparraldeko idazle multzo zabala bildu zitzaien hasieratik egitasmo hartan, eta haietako hainbaten testuak kaleratu ziren lehen alean: Henriette Aire, Aurelia Arkotxa, Jon Casenave, Jean Louis Davant, Eñaut Etxamendi, Txomin Peillen, Auxtin Zamora, Etienne Salaberri, Mayi Pelot, Beltza, Manex Erdozaintzi-Etxart… Handik aurrera, Iparraldeko idazle zahar nahiz gazteen bilgune izan da Maiatz, Iparraldeko euskal literaturaren bultzatzaile eta eragile.

Honela zioen lehen zenbaki hartako aitzin solasak:

1984tik aitzinera, aldizkari izatetik argitaletxea ere izatera igaro zen, eta liburuak kaleratzen hasi zen Uhargi Saila izenez. Itxaro Bordaren Bizitza nola badoan Poemak (1974-1984) izan zen Uhargi Sailaren liburuan. Haren ondotik etorriko ziren hainbat idazle ezagunen lanak: Manex Erdozaintzi-Etxart, Eñaut Etxamendi, Mayi Pelot, Imanol Txabarri, Jean Louis Davant, Auxtin Zamora... eta abarren lanak.

 Ikus, gainera 
 Euskarazko aldizkarien zerrenda

 Kanpo estekak 
 "Maiatz" aldizkaria on-line (1982-2001)
 "Maiatz, 25 urte"

Kategoria:Euskarazko aldizkariak
Kategoria:Baionako hedabideak